**Exfac03 Est. Spesifikk sensorveilending høst 2022**

Mappebesvarelsen består av tre oppgaver. Den første og tredje er individuelle, mens oppgave to er en individuell innlevering basert på den enkeltes bidrag til en gruppepresentasjon.

Mappeoppgave 1. Sensor vurderer:

* hvorvidt kandidaten kan analysere diktet ved å ta i bruk perspektiver og begreper fra pensumlitteraturen, med særlig vekt på poetisk billedspråk
* hvorvidt kandidaten viser god forståelse for diktet som analyseres
* hvorvidt kandidaten er i stand til å forstå og å besvare en akademisk oppgaveformulering
* hvorvidt litteraturliste og referanser er korrekte

Mappeoppgave 2. Sensor vurderer:

* om kandidaten gir hensiktsmessig dokumentasjon fra den muntlige gruppepresentasjonen i form av powerpoint-arkene
* hvorvidt powerpoint-ark synes hensiktsmessige ut fra oppgaven
* hvorvidt kandidaten kan reflektere over arbeidet, presentasjonen og prosessen

Mappeoppgave 3. Sensor vurderer:

* hvorvidt kandidaten kan arbeide med et mer teoretisk stoff fra *Humaniora. En innføring*
* hvorvidt kandidaten har grunnleggende kunnskaper om henholdsvis dannelse *eller* Gadamers hermeneutikk
* hvorvidt kandidaten viser grunnleggende forståelse av sentrale begreper og perspektiver knyttet til hhv dannelsesidealet *eller* Gadamers hermeneutikk
* hvorvidt litteraturliste og referanser er korrekte

**Generisk sensorveiledning for EXFAC03-EST**

Besvarelsen skal vise at læringsmålene for emnet er oppfylt (se emnebeskrivelsen for

EXFAC03-EST, https://www.uio.no/studier/emner/hf/ilos/EXFAC03-EST/), dvs. at

besvarelsen skal dokumentere forståelse for grunnlagsproblemer i de humanistiske

vitenskapene og evne til å reflektere over forholdet mellom estetisk teori og estetisk praksis.

Besvarelsen skal videre dokumentere en viss kjennskap til estetiske begreper og evne til å

gjennomføre en analyse av et verk.

Emnet bruker karakterskala bestått/ikke bestått.

Emnet er prosessorientert, og har som mål å gi studentene en introduksjon til vitenskapelige

grunnlagsproblemer innenfor humaniora og relatere disse til sentrale spørsmål i estetiske fag.

I løpet av den ti uker lange undervisningsperioden får estetikkstudentene korte innføringer i

diktanalyse og narratologi, bildeanalyse, utstillingsanalyse, forestillingsanalyse, musikkteori,

fotografiteori, visuell kultur, samt innføring i oppgaveskriving. De følger også en

forelesningsrekke bygget over Jordheim, Rønning, Sandmo og Skoies Humaniora: en

innføring (2011). De leser kortere teoretiske artikler, tilgjengelig digitalt, knyttet til de ulike

estetiske fagfeltene.

I løpet av samme periode arbeider kandidaten med en mappe som består av tre oppgaver, og

som skal leveres til fastsatt frist. Den første oppgaven er en kort, individuell analyseoppgave

(2-3 sider.) Den andre er todelt: Først gruppearbeid som presenteres muntlig med powerpoint

under seminaret, så individuell innlevering av én til to powerpoint-slides fra presentasjonen

med kommentarer (2-3 sider). Den tredje oppgaven er en individuell reflekterende oppgave

(2-3 sider). Faglæreren gir individuell og kollektiv respons på oppgavene skriftlig og muntlig

underveis. Deretter bearbeider kandidaten oppgavene og leverer dem samlet – som mappe –

på nytt. Denne mappen utgjør kandidatens eksamensoppgave.

Ettersom dette er et prosessorientert innføringskurs der kandidatene skal få godkjent alle de

tre oppgavene de har levert inn underveis før de leverer dem som samlet mappe, forventes det

at de fleste besvarelsene vil få karakteren «bestått». Kandidater som i liten eller ingen grad

har tatt til seg tilbakemeldingene de har fått underveis og som viser manglende evne eller vilje til forbedring på de ulike oppgavene, vil likevel kunne risikere å få «ikke bestått».

Besvarelsen må dokumentere en viss forståelse for verkene, sjangrene og fenomenene

kandidaten skriver om, og for akademisk form og sjanger.

Den samlede mappebesvarelsen bør vise at kandidaten har tilegnet seg grunnleggende

konvensjoner mht. oppsett av besvarelsen, referanser og litteraturliste. Under normale

omstendigheter vil det virke lite hensiktsmessig å stryke en kandidat utelukkende på grunnlag

av mangelfulle referanser i et innføringskurs som dette, men hvis besvarelsen også på andre

områder er svak og mangelfull, kan det være utslagsgivende for den samlede karakteren.

Det forventes at de tre oppgavenes ordlyd fremgår av besvarelsen slik at det skal være mulig å se at oppgaven er besvart. Der oppgavelyden har flere underspørsmål, bør de overordnede,

men ikke nødvendigvis alle, spørsmålene være besvart for at kandidaten skal få karakteren

«bestått».